Document ID: 32009D0297

РЕШЕНИЕ НА КОМИСИЯТА
от 26 март 2009 година
за изменение на Решение 2008/866/ЕО за удължаване на неговия период на прилагане
(нотифицирано под номер C(2009) 1876)
(текст от значение за ЕИП)
(2009/297/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (1), и по-специално член 53, параграф 1, буква б), подточка i) от него,
като има предвид, че:
(1)
Решение 2008/866/ЕО на Комисията от 12 ноември 2008 г. относно спешни мерки за спиране на вноса от Перу на някои двучерупчести мекотели за консумация от човека (2) бе взето поради това, че някои двучерупчести мекотели, внасяни от Перу, са били заразени с вируса на хепатит А (HAV) и са били идентифицирани като източник на заразяване с хепатит А при хора. Посоченото решение се прилага до 31 март 2009 г.
(2)
Перуанските власти предоставиха информация за коригиращи мерки, предприети на място, за да се подобри контролът върху производството на двучерупчести мекотели, предназначени за износ за Общността.
(3)
Тази информация обаче е недостатъчна и е необходимо да се осъществи инспекция от страна на Комисията в Перу.
(4)
До получаването на цялата необходима информация от перуанските органи и на резултатите от инспекцията е целесъобразно да се продължи прилагането на Решение 2008/866/ЕО до 30 ноември 2009 г.
(5)
Решение 2008/866/ЕО следва да бъде съответно изменено.
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
В член 5 от Решение 2008/866/ЕО датата „31 март 2009 г.“ се заменя с датата „30 ноември 2009 г.“.
Член 2
Адресати на настоящото решение са държавите-членки.
Съставено в Брюксел на 26 март 2009 година.

Labels: 12
18
0
6